nahid-hub/BLUGE-bengali-wikipedia-section-title-prediction huggingface dataset:
উইন্ডোজ ফোনের মুক্তির পর মাইক্রোসফট ২০১১ এবং ২০১২ সালে করপোরেশনের লোগো, পণ্য, পরিষেবা ও ওয়েবসাইটকে মেট্রো ডিজাইন ভাষায় পরিবর্তনের মাধ্যমে পণ্যসারির রিব্র্যান্ডিঙের উদ্যোগ নেয়। মাইক্রোসফট এ সময় কম্পিউটার ও ট্যাবলেট কম্পিউটার উভয়ের জন্য উপযোগী করে জুন ২০১১ সালে উইন্ডোজ ৮ প্রকাশ করে। ১৩ সেপ্টেম্বরে ডেভেলপার প্রাকদর্শন প্রকাশিত হয়, যেটি পরবর্তীতে ২৯ ফেব্রুয়ারি ২০১২তে ভোক্তা প্রাকদর্শন দ্ধারা প্রতিস্থাপিত হয়, এবং মেতে জনসাধারণের জন্য উন্মুক্ত হয়। সারফেস ১৮ জুনে প্রকাশ করা হয়, এটাই মাইক্রোসফটের তৈরী প্রথম কোন হার্ডওয়্যার। ২৫ জুনে মাইক্রোসফট সামাজিক যোগাযোগ নেটওয়ার্ক ইয়ামার ১২০ কোটি মার্কিন ডলারে কিনে নেয়। জিমেইলের সাথে প্রতিযোগিতার দৌড়ে ৩১ জুলাইয়ে তারা আউটলুক ওয়েবমেইল পরিষেবার সূচনা করে। ৪ সেপ্টেম্বর ২০১২ সালে মাইক্রোসফট উইন্ডোজ সার্ভার ২০১২ বাজারে ছাড়ে। 

জুলাই ২০১২ সালে মাইক্রোসফট তার ৫০% স্বত্ব এমএসএনবিসির কাছে বিক্রি করে দেয়। ২৬ অক্টোবর ২০১২ সালে মাইক্রোসফট উইন্ডোজ ৮ ও উইন্ডোজ সারফেস ল্যাপটপ বাজারে ছাড়ে। এর তিনদিন পর বাজারে আসে উইন্ডোজ ফোন। ২৯ মার্চ ২০১৩ সালে মাইক্রোসফট একটি প্যাটেন্ট ট্র্যাকার লঞ্চ করে। 

আগস্ট ২০১২ সালে নিউ ইয়র্কের পুলিশ বিভাগ মাইক্রোসফটের সাথে নিউ ইয়র্ক শহরের নজরদারির জন্য ডোমেইন অ্যাওয়ারনেস সিস্টেম তৈরীর জন্য মাইক্রোসফটের সাথে অংশীদারিত্বে আসে।
কিনেক্ট নামে মাইক্রোসফটের ডিজাইন করা একটি মোশন-সেন্সিং ভিডিও গেম কন্ট্রোলার, যেটি ২০১০ সালে প্রথম মুক্তি পায়, ২০১৩ সালের এক্সবক্স ওয়ানের জন্য আবার হালনাগাদ করা হয়। 

জুলাই ২০১৩ সালে মাইক্রোসফট ঘোষণা দেয় তারা তাদের ব্যবসায়কে অপারেটিং সিস্টেম, অ্যাপলিকেশন, ক্লাউড ও ডিভাইস নামে চারটি ব্যবসায় বিভাগে পুনসংগঠিত করবে। এবং এরপর আগের সমস্ত বিভাগের কর্মচারী ও অন্যান্য সম্পত্তি চারটি বিভাগে চলে আসবে। ৩ সেপ্টেম্বর ২০১৩ সালে মাইক্রোসফট ৭০০ কোটি ডলারে নকিয়ার মোবাইল বিভাগ কিনে নিতে রাজী হয়, এমি হুদের প্রধান আর্থিক কর্মকর্তা হিশেবে দায়িত্ব নেয়ার পরপরই এটা হয়। 

সঠিক অনুচ্ছেদ শিরোনাম কোনটি?
titleA. ২০১১-২০১৪: উইন্ডোজ ৮/৮১, এক্সবক্স ওয়ান, আউটলুক, ও সারফেস পণ্যসমূহ
titleB. ২০১৪–বর্তমান: উইন্ডোজ ১০, মাইক্রোসফট এজ ও হোলোলেন্স
titleC. সদরদপ্তরসমূহ
titleD. ইতিহাস
উত্তর: titleA
মানবসৃষ্ট কারণ, যার মধ্যে বৈমানিকের ভুলও অন্তর্ভুক্ত, আরেকটি প্রধান কারণ বিমান দুর্ঘটনার জন্য। এখানে বলতেই হবে যে, এটিই বর্তমান সময়ের বিমান দুর্ঘটনার জন্য সবচেয়ে বেশি দায়ী। পল ফিটস এবং আলফনস চ্যাপানিজ নামে দুইজন ব্যক্তি এই কারণকে গবেষণা করে বিমান দুর্ঘটনা রোধ করার অনেক উপায় বের করেন দ্বিতীয় বিশ্বযুদ্ধের সময়ে। বিমান চালনার ইতিহাস ঘাটলে এই সমস্যা থেকে বাঁচার জন্য ১৯৩৭ সালে বৈমানিকদের জন্য চেকলিস্ট দেয়া হয়। এছাড়াও ক্রু ব্যবস্থাপনা সংক্রান্ত একটি পদ্ধতি ব্যবহার শুরু হয় যার মাধ্যমে কোন একটি বিষয়ে একজন ক্রু-এর উপর নির্ভরশীল হতে না হয়।

বৈমানিকদের ভুল এবং সঠিক যোগাযোগ ব্যবস্থা না থাকা অনেক সময় দুর্ঘটনার কারণ হয়ে দাঁড়ায়। এই সমস্যা বিমান আকাশে থাকার সময় হতে পারে(যেমন ১৯৭৮ সালে প্যাসিফিক সাউথওয়েস্ট এয়ারলাইন্সের ফ্লাইট ১৮২ এর জন্য, টিসিএএস) এবং ভূমিতে থাকা অবস্থায়(যেমনঃ ১৯৭৭ সালের টেনেরিফ দুর্ঘটনা, আরএএএস) হতে পারে।

বৈমানিকদের ভুলের জন্য দুর্ঘটনার অন্যতম উদাহরণ ১৯৭২ সালের ইস্টার্ন এয়ারলাইন্সের ফ্লাইট ৪০১ এর বৈমানিক যখন বিমানচালনার জন্য সহযোগী যন্ত্রপাতি সঠিক ব্যবহার করেনি। রানওয়েতে নিয়ন্ত্রিত বিমান চালনা এবং বিমান উড্ডয়ন ও অবতরণের সময় ভুল করা কত বড় ক্ষতি করতে পারে তা দেখা যায় ১৯৭২ সালের প্রিনএয়ার ফ্লাইট ১৯১ যখন অবতরণ করছিলো।

সঠিক অনুচ্ছেদ শিরোনাম কোনটি?
titleA. স্টলিং
titleB. বরফ ও তুষারপাত
titleC. মানবসৃষ্ট কারণ
titleD. বহিরাগত জিনিষের ভগ্নাংশ
উত্তর: titleC
ফিলিপাইন সাগরে রয়েছে আয়তনের বৃহৎ সামুদ্রিক অঞ্চল , এবং ২.২ মিলিয়ন কিমি এর একটি একচেটিয়া অর্থনৈতিক অঞ্চল। ইন্দো-মালয়-ফিলিপাইন দ্বীপপুঞ্জের দেশগুলির তুলনায় ফিলিপাইনের প্রতি ইউনিট এলাকায় সর্বাধিক সংখ্যক সামুদ্রিক প্রজাতি রয়েছে, এবং এটিকে সামুদ্রিক জীববৈচিত্র্রের উপকেন্দ্র হিসাবে চিহ্নিত করা হয়েছে। কোরাল ট্রায়াঙ্গলে অন্তর্ভুক্ত হওয়ার পাশাপাশি ফিলিপাইন সাগরে ৩,২২২ টি মাছের প্রজাতি, ৪৮৬ টি প্রবাল প্রজাতি, ৮০০ টি সামুদ্রিক উদ্ভিদ প্রজাতি, এবং ৮২০ বেন্থিক শেত্তলার প্রজাতি অন্তর্ভুক্ত রয়েছে, যেখানে ভার্দে আইল্যান্ড পাসেজকে "সামুদ্রিক মাছের জৈব বৈচিত্র্য কেন্দ্রের কেন্দ্র" হিসাবে অভিহিত করা হয়। তার এই অঞ্চলের মধ্যে, তেত্রিশটি স্থানীয় প্রজাতির মাছ হিসাবে চিহ্নিত করা হয়েছে, যার মধ্যে রেছে নীল দাগের এঞ্জেল ফিশ (চিটোডন্টোপ্লাস কেরুউলোপুন্টাটাস) এবং সামুদ্রিক মাগুর মাছ (এরিয়াস ম্যানিলেন্সিস)। ফিলিপাইন সামুদ্রিক অঞ্চল বিপন্ন সামুদ্রিক প্রজাতির জন্য একটি প্রজনন এবং প্রতিপালনের স্থল হয়ে উঠেছে, যেমন তিমি হাঙ্গর (রিনকোডন টাইপুস), ডগং (ডগং গুগন), এবং বৃহৎ মুখের হাঙ্গর (মেগচাষমা পেলাগিওস)।

সঠিক অনুচ্ছেদ শিরোনাম কোনটি?
titleA. ফিলিপাইন সাগর যুদ্ধ
titleB. কোরাল ট্রায়াঙ্গল
titleC. সামুদ্রিক জীববৈচিত্র্য
titleD. অবস্থান
উত্তর: titleC
প্রতিটি রাষ্ট্র জুরির ব্যবহার কতটা ব্যবহৃত হয় তা নির্ধারণ করতে পারে। অস্ট্রেলিয়ার যে কোনও রাজ্যে নাগরিক বিচারের জন্য জুরির ব্যবহার ঐচ্ছিক। ফৌজদারি বিচারে জুরির ব্যবহার সাধারণত জনগণের ১২ সদস্যের সর্বসম্মত রায় দ্বারা হয়। কয়েকটি রাজ্য সংখ্যাগরিষ্ঠ (১১-থেকে -১ বা 10-থেকে -2) রায় হিসাবে ব্যতিক্রম প্রদান করে যেখানে জুরি অন্যথায় রায় পৌঁছাতে পারে না। কখনও কখনও রাষ্ট্রীয় আইন কোনও অভিযুক্ত ব্যক্তিকে ডিফল্ট জুরি বিধানের পরিবর্তে বিচারক-কেবল বিচারের জন্য নির্বাচন করার অনুমতি দিতে পারে।

সঠিক অনুচ্ছেদ শিরোনাম কোনটি?
titleA. ফ্রান্স
titleB. রাজ্য
titleC. অস্ট্রেলিয়া
titleD. জুরি সাজা
উত্তর: titleB
২০০৮ সালের মার্চে আইইউটি-আর|আন্তর্জাতিক টেলিযোগাযোগ ইউনিয়নের বেতার যোগাযোগ সেক্টর ফোরজি এর প্রয়োজনীয় বিষয়বস্তুসমূহের একটি রূপরেখা প্রবর্তন করে। তারা উচ্চ মোবিলিটি যোগাযোগের জন্য প্রতি সেকেন্ডে ১০০ মেগাবিট এবং নিম্ন মোবিলিটি যোগাযোগের জন্য প্রতি সেকেন্ডে ১ গিগাবিট গতি প্রণয়ন করে।

মোবাইল ওয়াইম্যাক্স এবং এলটিই-এর প্রথম অবমুক্তির পর থেকে যেসব সেবা প্রতি সেকেন্ডে এক গিগাবিটের কম গতি প্রদান করে, আইইউটি-আর এর নীতি অনুযায়ী সেগুলোকে ফোরজি সেবা বলা যাবে না, যদিও সেবা প্রদানকারী প্রতিষ্ঠানগুলো সেগুলোকে ফোরজি সেবা বলেই বাজারজাত করে।

মোবাইল ওয়াইম্যাক্স রিলিজ ২ এবং এলটিই-অ্যাডভান্সড আইএমটি-অ্যাডভান্সডের বিষয়বস্তু সমর্থন করে এবং এর সাহায্যে প্রতি সেকেন্ডে এক গিগাবিট গতি সম্পন্ন সেবা প্রদান করাও সম্ভব। এই সেবাগুলো ২০১৩ সালে অবমুক্ত হবে বলে আশা করা হচ্ছে।

আগের প্রজন্মগুলো সার্কিট সুইচিং|সার্কিট-সুইচড টেলিফোনি সমর্থন করলেও, ফোরজি তা করেনা। তবে এটি ইন্টারনেট প্রটোকল ভিত্তিক সকল সেবা যেমন: আইপি টেলিফোনি সমর্থন করে। আশা করা হয় যে পরবর্তী প্রজন্মের নেটওয়ার্ক প্রযুক্তিগুলো পূর্ববর্তী প্রজন্মের প্রযুক্তিগুলোর তুলনায় অধিক সস্তা এবং উন্নততর হবে। অনেক দেশে এখনও জিএসএম, ইউএমটিএস এবং এলটিই নেটওয়ার্ক একই সাথে চালু আছে।

সঠিক অনুচ্ছেদ শিরোনাম কোনটি?
titleA. সিস্টেম স্ট্যান্ডার্ড
titleB. আইএমটি অ্যাডভান্সনড রিকোয়ারম্যান্টস
titleC. ফোরজি-এর প্রযুক্তিসমূহ
titleD. সিস্টেম স্ট্যান্ডার্ড
উত্তর: titleC
প্রাকসম্রাজ্য এবং আদি সম্রাজ্যের কালে মিশরের জলবায়ু বর্তমানের চেয়ে কম শুষ্ক ছিল। মিশরের বড় অংশ ছিল সাভানা এবং এসকল এলাকায় ক্ষুরযুক্ত পশুপালের বিচরণ ছিল। উদ্ভিদ এবং প্রাণীতে নীল অঞ্চল সমৃদ্ধ ছিল এবং বিপুল পরিমাণ জলজ পাখিও এখানে পাওয়া যেত। এই পরিবেশ শিকারী জীবনযাপন ছিল সাধারণ এবং অনেক প্রাণী এই সময়ে পোষ মানানো হয়।

৫৫০০ খ্রিষ্টপূর্বব্দের মধ্যেই নীলনদ উপত্যকার ছোট ছোট গোত্র বিকশিত হয়ে উন্নত সংস্কৃতিতে পরিণত হয়। তাদের মাঝে পশুপালন এবং কৃষিকাজে শক্তিশালী নিয়ন্ত্রণ লক্ষ করা যায়। তাদের মৃতশিল্প এবং বিভিন্ন ব্যক্তিগত জিনিস যেমন চিরুনি,ব্রেসলেট এবং বিড ছিল তাদের বিশেষ বৈশিষ্ট্য। এই সকল আদি সংস্কৃতির মাঝে উচ্চ মিশরে সবচেয়ে বড় ছিল বাদারি। তাদের উৎপত্তি সম্ভবত লিবিয় মরুভূমিতে। উন্নত সিরামিক সামগ্রী, পাথরের হাতিয়ার এবং তামার ব্যবহারের জন্য তারা সবচেয়ে বেশি জ্ঞাত।

বাদারিদের পরে আসে আমরতিয় (নাকাদা ১) এবং গেরজেহ (নাকাদা ২) যারা আরো কিছু প্রাযুক্তিক উন্নতি সাধন করে। নাকাদা ১ এর সময় থেকেই মিশরীয়রা ইথিওপিয়া থেকে অবসিডিয়ান আমদানি করে তা দিয়ে ব্লেড বানাতে শুরু করে । নাকাদা ২ সময়ে নিকটপ্রাচ্যের সাথে বাণিজ্যিক যোগাযোগের প্রাথমিক প্রমাণ পাওয়া যায়। মাত্র এক হাজার বছর সময়েই নাকাদা সংস্কৃতি ছোট ছোট কিছু কৃষি সম্প্রদায় থেকে এক শক্তিশালী সভ্যতায় পরিণত হয় যে এর নেতারা নীল অঞ্চলের সম্পদ এবং মানুষদের পূর্ণ কর্তৃত্ব বজায় রাখতে সমর্থ হয়। নাকাদা ৩ এর নেতারা প্রথম নেখেন বা হায়ারকানপলিসে এবং পরবর্তীতে আবিদোসে শক্তিশালী কেন্দ্র প্রতিষ্ঠা করে তাদের প্রভাব নীলনদ বরাবর উত্তর মিশরে বিস্তৃত করে। তারা দক্ষিণে নুবিয়া, পশ্চিমে লিবিয় মরুভূমির মরূদ্যানগুলি এবং পূর্বে পূর্ব ভূমধ্যসাগর ও নিকটপ্রাচ্যের সাথে বাণিজ্য করত। রাজকীয় নুবিয় সমাধির বিভিন্ন হস্তশিল্পে মিশরিয় রাজতন্ত্রের বিভিন্ন চিহ্ণ যেমন সাদা মুকুট এবং শকুন এর সবচেয়ে প্রাচীণ নিদর্শন পাওয়া যায়।

নাকাদা সংস্কৃতি বিভিন্ন ধরনের ব্যক্তিগত ব্যবহার সমগ্রী তৈরি করত যেমন চিরুনি, ছোট ভাস্কর্য, ছবি অঙ্কিত মৃৎপাত্র, উচ্চ মানের নকশাকৃত পাথরের পাত্র, স্বর্ণ, ল্যাপিস, আইভোরির অলংকার। তারা একধরনের সিরামিক গ্লেজ তৈরি করে যা ফাইয়েন্স নামে পরিচিত যা পাত্র, ছোট মূর্তি, এমুলেট অলংকৃত করতে এমনকি রোমান যুগেও ব্যবহৃত হত। নাকাদা সংস্কৃতির শেষের দিকে চিহ্ণলিপি ব্যবহার শুরু করে যা অবশেষে প্রাচীন মিশরিয় ভাষার লিখনপদ্ধতি হায়ারোগ্লিফের জন্ম দেয়।

সঠিক অনুচ্ছেদ শিরোনাম কোনটি?
titleA. রাজবংশ-পূর্ব মিশর
titleB. তৃতীয় অন্তর্বর্তী যুগ (১০৬৯-৬৫৩ খ্রীষ্টপূর্বাব্দ)
titleC. প্রাচীন রাজবংশ (২৬৮৬-২১৮১ খ্রীষ্টপূর্বাব্দ )
titleD. বাণিজ্য
উত্তর: titleA
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। হৃদয়পুর রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

হৃদয়পুর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

সঠিক অনুচ্ছেদ শিরোনাম কোনটি?
titleA. পরিকাঠাম
titleB. বৈদ্যুতীকরণ
titleC. রেল পরিষেবা
titleD. রেলপথ
উত্তর: titleA
এটি জনপ্রিয় ফল দিয়ে তৈরি যা মিষ্টিযুক্ত হয়, যেমন তা হতে পারে আপেল, এপ্রিকট, গুজবেরি (আমলা), আম, বরই যা বিশেষ প্রক্রিয়ায় রান্না করা হয়। যা লম্বা সময় ধরে নরম মোরব্বা তৎক্ষণাৎ খাওয়ার জন্য এবং শুকনো মোরব্বা সংরক্ষণের জন্য তৈরি করা হয়। এবং বলা হয় মোরব্বার মাঝে ঔষধি গুণ রয়েছে। এটি ভারতীয় ঐতিহ্যবাহী মিষ্টান্ন খাদ্য বিশেষ এবং লোকজন লোকজ ওষুধ হিসাবে ব্যাপকভাবে ব্যবহৃত করে।

সঠিক অনুচ্ছেদ শিরোনাম কোনটি?
titleA. এক ধরনের পণ্য
titleB. আদা মোরব্বা
titleC. ফল দিয়ে মোরব্বা
titleD. দক্ষিণ ককেশাস
উত্তর: titleC
ফার্স্ট ন্যাশনালের সাথে চ্যাপলিনের চুক্তি শেষ হলে তিনি স্বাধীন প্রযোজক হিসেবে তার প্রথম চলচ্চিত্র নির্মাণ করার সুযোগ লাভ করেন। ১৯২২ সালের নভেম্বর মাসে তিনি "আ ওম্যান অব প্যারিস" চলচ্চিত্রের চিত্রায়ন শুরু করেন। এটি হল দুর্ভাগ্যজনক প্রেমিক-প্রেমিকার মধ্যকার প্রণয়ধর্মী নাট্য চলচ্চিত্র। চ্যাপলিন চেয়েছিলেন এই চলচ্চিত্রের মধ্যে দিয়ে এডনা পারভায়েন্সকে তারকা খ্যাতি এনে দিতে, এবং তিনি নামেমাত্র ও অনুল্লেখিত একটি ছোট অতিথি চরিত্রে অভিনয় করেন। তিনি এই চলচ্চিত্রের মাধ্যমে বাস্তবধর্মী অনুভূতি প্রদানের ইচ্ছাপোষণ করেন এবং অভিনয়শিল্পীদের সংযত অভিনয় করার নির্দেশ প্রদান করেন। বাস্তব জীবনে তিনি এর ব্যাখ্যা হিসেবে বলেন, "নারী-পুরুষেরা তাদের অনুভূতি প্রকাশ করা উপায় না খুঁজে তা লুকিয়ে রাখে।" "আ ওম্যান অব প্যারিস" চলচ্চিত্রের উদ্বোধনী প্রদর্শনী হয় ১৯২৩ সালের সেপ্টেম্বর মাসে এবং চলচ্চিত্রে তার চাতুর্যময় কৌশলের কারণে তা প্রশংসিত হয়, কারণ এই কৌশল তখন অভিনব ছিল। জনগণ চ্যাপলিনের চলচ্চিত্রে চ্যাপলিনের অনুপস্থিতির কারণে এই ছবি দেখায় তেমন আগ্রহ প্রকাশ করে নি, ফলে এটি বক্স অফিসে মুখ থুবড়ে পড়ে। চ্যাপলিন এই ব্যর্থতায় কষ্ট পান, কারণ তিনি প্রযোজক হিসেবে নাট্যধর্মী চলচ্চিত্র নির্মাণ করতে চেয়েছিলেন এবং এর চূড়ান্ত রূপেও খুশি ছিলেন, কিন্তু "আ ওম্যান অব প্যারিস" তেমন ব্যবসা করতে না পারায় ছবিটি প্রেক্ষাগৃহ থেকে নামিয়ে নেন।

চ্যাপলিন পুনরায় হাস্যরসাত্মক চলচ্চিত্র নির্মাণে ফিরে আসেন। তিনি তার গল্প ও নির্মাণের মানদণ্ড বৃদ্ধি করেন এবং বলেন, "পরবর্তী চলচ্চিত্র হবে মহাকাব্যিক! সেরা!" ১৮৯৮ সালের ক্লোন্ডিক গোল্ড রাশ চিত্র এবং পরে ১৮৪৬-৪৭ সালের ডোনার পার্টির গল্প থেকে অনুপ্রাণিত হয়ে তিনি নির্মাণ করেন "দ্য গোল্ড রাশ"। জেফ্রি ম্যাকন্যাব এই চলচ্চিত্রের ব্যাপারে বলেন, "ভয়ানক একটি বিষয়বস্তু থেকে নির্মিত মহাকাব্যিক হাস্যরসাত্মক চলচ্চিত্র।" "দ্য গোল্ড রাশ" চলচ্চিত্রে দ্য ট্রাম্প একজন নিঃসঙ্গ অনুসন্ধানী, যে প্রতিকূলতা বিরুদ্ধে যুদ্ধ করে এবং ভালোবাসা খুঁজে বেড়ায়। শিকাগোর একটি সুন্দরী প্রতিযোগিতা জিতে হলিউডে আসা নতুন অভিনেত্রী জর্জিয়া হেলকে নিয়ে চ্যাপলিন এই চলচ্চিত্রের নির্মাণ শুরু করেন ১৯২৪ সালের ফেব্রুয়ারি মাসে। বিভিন্ন লোকেশনে চিত্রায়ন, ট্রাকি পর্বতে ৬০০ জন অতিরিক্ত ব্যক্তি, দামী সেট ও বিশেষ ইফেক্টস সহকারে এই চলচ্চিত্রের নির্মাণ ব্যয় হয় প্রায় ১ মিলিয়ন ডলার। চলচ্চিত্রটি নির্মাণ করতে সময় লাগে ১৫ মাস এবং শেষ দৃশ্য ধারণ করা হয়েছিল ১৯২৫ সালের মে মাসে।

চ্যাপলিন মনে করেন "দ্য গোল্ড রাশ" সেই সময়ে তার নির্মিত সেরা চলচ্চিত্র। ছবিটি ১৯২৫ সালের আগস্ট মাসে মুক্তি পায় এবং ৫ মিলিয়ন ডলার আয় করে নির্বাক চলচ্চিত্র যুগের সর্বোচ্চ আয়কারী চলচ্চিত্রের তালিকায় প্রবেশ করে। এই চলচ্চিত্রে চ্যাপলিন অভিনীত কয়েকটি বিখ্যাত দৃশ্য রয়েছে, যেমন দ্য ট্রাম্প তার জুতা খাচ্ছে এবং জর্জিয়ার সাথে তার নৃত্য। ম্যাকন্যাব এই চলচ্চিত্রকে "আবশ্যকীয় চ্যাপলিনের চলচ্চিত্র" বলে উল্লেখ করেন। এই চলচ্চিত্র মুক্তিকালে চ্যাপলিন বলেন, "আমি এই চলচ্চিত্র দিয়ে স্মরণীয় হতে চাই।"

সঠিক অনুচ্ছেদ শিরোনাম কোনটি?
titleA. ভ্রমণ, পলেট গডার্ড ও মডার্ন টাইমস
titleB. আ ওম্যান অব প্যারিস ও দ্য গোল্ড রাশ
titleC. দ্য গ্রেট ডিক্টেটর
titleD. সুরারোপ
উত্তর: titleB
১৯০৯ সালের পর থেকে বাঘা যতীনের একনিষ্ঠ সহকারী হিসেবে কাজ করতে থাকেন। হাওড়া ডাকাতি কেসে জড়িত থাকলেও পুলিশ তাকে ধরতে পারেনি। আত্মোন্নতি সমিতির সাথে যুক্ত ছিলেন। বাঘা যতীনের সাথে চলে যান উড়িষ্যার ময়ুরভঞ্জ জেলায় আদিবাসী অধ্যুষিত এলাকায়। সেখানে স্থানীয় মানুষদের ব্রিটিশ শাসনের বিরুদ্ধে উত্তেজিত করা ও বিদ্রোহে অংশগ্রহণের জন্যে উৎসাহ দান করার জন্যে অস্ত্রশস্ত্র বিলি করেন। ইন্দো-জার্মান ষড়যন্ত্রের অন্যতম কুশীলব ছিলেন তিনি। মাভেরিক জাহাজে করে আসা অস্ত্র আনার জন্যে ৪ জনের সাথে বালেশ্বর রওনা দেন ও গোপাল রায় ছদ্মনামে সেখানে জমি কিনে কাঠের ব্যবসা করার অজুহাতে থাকতে শুরু করেন পুলিশের চোখে ধুলো দিয়ে। মনীন্দ্র চক্রবর্তীর আশ্রয়ে কাপ্তিপোদায় থাকতেন ও কলকাতা বালেশ্বর যাতায়াতের সূত্রে বিপ্লবীদের মধ্যে সংযোগরক্ষাকারী হিসেবে কাজ করতেন। বালেশ্বর বুড়িবালামের তীরে ঐতিহাসিক যুদ্ধের দিন ঘটনাচক্রে তিনি অনুপস্থিত ছিলেন। সম্মুখসমরে বাঘা যতীনের মৃত্যু ও বাকিদের গ্রেপ্তারির ঘটনায় তিনি পালিয়ে যান। পুলিশ তাকে ধরতে পারেনি। ডিফেন্স অফ ইন্ডিয়া এক্ট এ ১৬ ফেব্রুয়ারি ১৯১৬ থেকে পলাতক ঘোষিত হয়েছিলেন।

সঠিক অনুচ্ছেদ শিরোনাম কোনটি?
titleA. বিপ্লবী কর্মকাণ্ড
titleB. মৃত্যু
titleC. প্রারম্ভিক জীবন
titleD. শেষ জীবন
উত্তর: titleA
বিংশ শতাব্দীর "ব্রহ্মানন্দ রামকৃষ্ণ মিশন" আজকের "বরানগর রামকৃষ্ণ মিশন আশ্রম"। তখন বিংশ শতাব্দীর শৈশবটি - ছিল মহান নায়ক এবং সন্ত বিবেকানন্দ নিজেকে ছাই থেকে - তার ঐশ্বরিক প্রচারণা তরুণ মন ছিল। ভারত তখন ব্রিটিশ দাসত্বের অধীনে ছিল। ব্রিটিশ সরকার ইতিমধ্যে দ্য লর্ড কারসন এর বিভাজন ও বিধি নীতি অনুযায়ী বাংলার বিভাজনের আদেশ জারি করেছিল। রবীন্দ্রনাথ "বাংলার মাটি বাংলার জল" এর বাদ্যযন্ত্রের সাথে বায়ু ভাড়া দেওয়া হচ্ছে। বঙ্গবন্ধু বিরোধী আন্দোলনের তরঙ্গের সাথে "নটরাজ" মত বিদ্রোহী ও উত্তেজিত হয়ে পড়েছিল এবং এই অশান্তি বহু সংখ্যককে জন্ম দিয়েছে। সাহসী স্বপ্নদর্শীরা যারা স্বামী বিবেকানন্দের প্রতিচ্ছবি দ্বারা অনুপ্রাণিত হয়েছিল। শ্রী যোগীন্দ্রনাথ ঠাকুর, স্বামী ব্রহ্মানন্দ (রাখাল মহারাজ) - ব্রিটিশ বিরোধী আন্দোলনের একজন সাহসী সৈনিক এবং অনুশীলন সমিতির একজন সক্রিয় সদস্য, তার অধ্যাপকের নামে একটি অনাথ স্থাপন করেছিলেন। উত্তর কলকাতার আলমবাজারে পাঞ্জাসের বাড়িতে অক্ষয় তৃতীয়া এর পবিত্র দিনে ১৯১২ সালে সংগঠনটি "ব্রহ্মানন্দ বালকশ্রম" নামে যাত্রা শুরু করে।

সঠিক অনুচ্ছেদ শিরোনাম কোনটি?
titleA. সাংস্কৃতিক কার্যক্রম
titleB. সংস্থাপন
titleC. অন্তর্ভুক্তি
titleD. উচ্চ মাধ্যমিক বিভাগ
উত্তর: titleB
আবদুর রসুল তার গৃহশিক্ষক মহেশ চৌধুরীর কাছে শিক্ষাগ্রহণ শুরু করেন। ১৮৮৮ সালে তিনি ঢাকা গভর্নমেন্ট স্কুল থেকে এন্ট্রান্স পরীক্ষা পাস করেন। সে বছর তিনি উচ্চশিক্ষার্থে ব্রিটেন যান। তিনি ১৮৯৬ ও ১৮৯৮ খ্রিষ্টাব্দে যথাক্রমে বিএ ও এমএ ডিগ্রি লাভ করেন। তার দুই বছর পর ১৮৯৮ সালে তিনি মিডল টেম্পল থেকে ব্যারিস্টার হন। সেসাথে তিনি বিসিএল ডিগ্রিও অর্জন করেন। বাঙালিদের মধ্যে তিনি প্রথম বিসিএল ডিগ্রি অর্জন করেছিলেন।

সঠিক অনুচ্ছেদ শিরোনাম কোনটি?
titleA. জন্ম ও শৈশব
titleB. শিক্ষাজীবন
titleC. মৃত্যু
titleD. রাজনীতি
উত্তর: titleB
পাপের জন্য ইসলামিক শব্দগুলির মধ্যে রয়েছে ধনব এবং খাটি যা ইচ্ছাকৃত পাপকে বোঝায়; খী ', যার অর্থ কেবল একটি পাপ; এবং ইথম যা গুরুতর পাপের জন্য ব্যবহৃত হয়।

মুসলমানরা দেখতে পান যে, আল্লাহ এর আদেশের বিরুদ্ধে যা কিছু করা হয় তাই পাপ। ইসলাম ধর্মে শুধুমাত্র নবী এবং ফেরেশতাদের পাপহীন মনে করা হয়। ইসলাম শিক্ষা দেয় যে পাপ একটি আইন এবং এবং এটি কোন অবস্থা নয়। কুরআন শিক্ষা দেয় যে,

মানুষের আত্মা তাকে দুষ্ট কাজে উদ্বুদ্ধ করে যদি না আমার প্রভু করুণা দেখান। (কোরআন, সূরা ১২, আয়াত ৫৩)

এটা বিশ্বাস করা হয় যে, ইবলিস (শয়তান) পাপের দিকে মানবজাতিকে প্রলুব্ধ করার ক্ষেত্রে গুরুত্বপূর্ণ ভূমিকা রাখে।

"নবী (মুহাম্মাদ) বলেন," ধার্মিকতা ভাল উপায়, এবং পাপ এমন কিছু যা সন্দেহ তৈরি করে এবং তোমরা চাওনা মানুষ এটা জানুক। ""

ওয়াবিসাহ ইবনে মা'বাদ বর্ণনা করেছেন:

"আমি আল্লাহর রসূল (সা:) কাছে গিয়েছিলাম এবং তিনি আমাকে জিজ্ঞেস করেছিলেন:" তোমরা কি ধার্মিকতার বিষয়ে জিজ্ঞাসা করতে এসেছ? " আমি বললাম, 'হ্যাঁ'। তারপর তিনি বলেন: "এটি সম্পর্কে আপনার হৃদয়কে জিজ্ঞাসা করুন। ধার্মিকতা যা আত্মার অন্তঃকরণ এবং হৃদয়কে সান্ত্বনা দেয় এবং পাপ যা হৃদয়কে সন্দেহ করে এবং বিপথগামী করে দেয়, এমনকি যদি লোকেরা এটি বৈধ বলে এই ধরনের বিষয়গুলির ব্যাপারে বার বার রায় দেন। "

সুন্নাতে আল-তিরমিযী হাদিসে বর্ণিত আছে:

আল্লাহ তা'আলা বলেছেন, "প্রতিটা আদম সন্তানই পাপী, তবে তাদের মধ্যে তারাই শ্রেষ্ঠতম যারা তওবা করে।" (সুনান আল-তিরমিযী, হাদিস নং ২৪৯৯)

সহীহ মুসলিমে আবু আইয়ুব আল আনসারী ও আবু হুরায়রা বর্ণনা করেছেনঃ

আল্লাহর রসূল সাল্লাল্লাহু আলাইহি ওয়াসাল্লাম বলেছেন, "যার হাতে আমার জীবন আছে, যদি তুমি পাপ করতে না পারো তবে আল্লাহ তোমাকে অস্তিত্ব থেকে সরিয়ে নেবেন এবং তিনি এমন লোকদের দেবেন যারা পাপ করবে এবং আল্লাহ কাছ থেকে ক্ষমা চাইবে এবং তিনি তাদের ক্ষমা করে দিবেন। "
- সহীহ মুসলিম, ৩৭: ৬৬২১

কেউ যদি অপকর্ম করে তারা আল্লাহর কাছে ক্ষমা চাইতে পারে। কুরআন মজীদে বলা হয়েছে, "আমাদের পালনকর্তা, আমাদের পাপসমূহ ক্ষমা করে দিন, আমাদের পাপসমূহ থেকে আমাদের সরিয়ে দাও এবং সৎকর্মশীলদের সাথে আমাদের নিজেদেরকে নিয়ে যাও।" (আল ইমরান ১৯৩ / ৩ । ১৯৩)।

"আমার বান্দাদেরকে বলো, যারা নিজেদের উপর জুলুম করেছে তারা আল্লাহর রহমত থেকে যেন নিরাশ না হয়। নিশ্চয় তিনি সব পাপ মার্জনা করেন। নিশ্চয় তিনি ক্ষমাশীল, করুণাময়।"

সঠিক অনুচ্ছেদ শিরোনাম কোনটি?
titleA. বৌদ্ধ ধর্ম
titleB. হিন্দুধর্ম
titleC. শিনটো
titleD. ইসলাম ধর্ম
উত্তর: titleD
মোহাম্মদ রুহুল আমিন ১৯৩৫ সালে নোয়াখালী জেলার সোনাইমুড়ি উপজেলার বাঘপাঁচড়া গ্রামে জন্মগ্রহণ করেন। তার পিতা আজহার পাটোয়ারী এবং মায়ের নাম জোলেখা খাতুন। তিনি ছিলেন বাবা মায়ের প্রথম সন্তান। তারা ছিলেন ছয় ভাইবোন। তিনি বাঘচাপড়া প্রাথমিক বিদ্যালয়ে পড়াশোনা শেষ করে আমিষাপাড়া উচ্চ বিদ্যালয়ে ভর্তি হন। এখান থেকে এসএসসি পাশ করে ১৯৫৩ সালে জুনিয়র মেকানিক্যাল ইঞ্জিনিয়ার হিসাবে পাকিস্তান নৌবাহিনীতে যোগদান করেন।

সঠিক অনুচ্ছেদ শিরোনাম কোনটি?
titleA. জন্ম ও শিক্ষাজীবন
titleB. মুক্তিযুদ্ধে ভূমিকা
titleC. পুরস্কার ও সম্মাননা
titleD. যেভাবে শহীদ হলেন
উত্তর: titleA
২২,০০০ ফুট উচ্চতার নর্থকলে চার নম্বর শিবির স্থাপন করে এরিক শিপটন, ফ্রাঙ্ক স্মাইথ, তেনজিং নোরগে, আং শেরিং, ওয়াংদি নরবু, রিনজিং, লোবসাং, লাকপা তেনজিং এবং ওলো ভুটিয়া উত্তর পূর্ব দিক দিয়ে উঠে ২৫,৮০০ ফুট উচ্চতায় পঞ্চম শিবির স্থাপন করেন। চার থেকে পাঁচ নম্বর শিবিরে আসার পথে দুজন শেরপা অসুস্থ হয়ে পড়লে তেনজিং নোরগে পুনরায় নেমে প্রয়োজনীয় তাঁবু ও জ্বালানী নিয়ে ঐ একই পথ ঐ দিনে আবার উঠে আসেন। পরের দিন ২৭,০০০ ফুট উচ্চতা অব্দি আরোহণ করে ষষ্ঠ শিবির স্থাপন করা হয়।

সঠিক অনুচ্ছেদ শিরোনাম কোনটি?
titleA. অবতরণ
titleB. নর্থকল পেরিয়ে
titleC. দলের সদস্য
titleD. টাইগার উপাধি প্রদান
উত্তর: titleB
1881 সালের ২৭ ফেব্রুয়ারি, অগাস্টা প্রুশিয়ার অর্ধেক দ্বিতীয় চাচাত ভাই রাজপুত্র উইলহেমকে বিয়ে করেন। অগাস্টা এর মায়ের লেইনিংনের প্রফেসর ফিোদোরা ছিলেন রানী ভিক্টোরিয়ার অর্ধেক বোন, যিনি উইলফেলের মায়ের নানী ছিলেন।

উইলহেল্ড আগে তার প্রথম চাচাত ভাই, হেসে রাজকুমারী এলিজাবেথ এবং রাইন (তার পরিবারে "এলা" নামে পরিচিত), তার মায়ের নিজের বোন কন্যার কাছে প্রস্তাব দিয়েছিলেন, কিন্তু তিনি অস্বীকার করেছিলেন তিনি ভাল প্রতিক্রিয়া না, এবং অবিচল ছিল যে তিনি শীঘ্রই অন্য রাজকুমারী বিবাহ করবে।

উইলহেল্মের পরিবার মূলত অগাস্টা ভিক্টরিয়ার সাথে বিবাহের বিরুদ্ধে ছিল, যার পিতা এমনকি সার্বভৌম ছিল না। তবে, চ্যান্সেলর অটো ফন বিস্মারক বিবাহের একটি শক্তিশালী সমর্থক ছিলেন, বিশ্বাস করে যে প্রুশীয় সরকার ও আগস্টা বাবার মধ্যে বিরোধের অবসান হবে। শেষ পর্যন্ত, উইলহেল্মের স্বৈরশাসন, বিসমার্কের সমর্থন, এবং এলাকে তার প্রস্তাব প্রত্যাখ্যানের বাইরে সরানোর জন্য একটি দৃঢ়সংকল্প, আনুষ্ঠানিক সাম্রাজ্যবাদী পরিবারকে আনুষ্ঠানিক সম্মতি প্রদান করে।

সঠিক অনুচ্ছেদ শিরোনাম কোনটি?
titleA. সমস্যা
titleB. মুকুট রাজকুমারী
titleC. সম্রাজ্ঞী
titleD. জীবন
উত্তর: titleB
তাকে বলা হয়েছে সব্যসাচী লেখক। বাংলা সাহিত্যের যে শাখায়ই তিনি চর্চা করেছেন, সাফল্য ও কীর্তি ধরা দিয়েছে অবলীলায়।
বলা হয়েছে এদেশে তার মতো পরিশ্রমী লেখক নেই। যে কোন লেখার মধ্যেই পরীক্ষা-নিরীক্ষা করতেন। প্রচণ্ড তোলপাড় করা শক্তি নিয়ে বাংলা সাহিত্যে আবির্ভূত হয়েছিলেন তিনি। বাংলা কবিতায় কবিতায় তিনি যুক্ত করেছিলেন পরাবাস্তববাদী দিগন্ত। তার উদ্ভাবনী শক্তি ও ব্যঞ্জনা সৃষ্টি তার ভাষাকে করে তুলেছে ব্যতিক্রমী। মহাসমর পরর্তীকালে দুই বাংলাতেই তার মতো সাহিত্যসমালোচক খুঁজে পাওয়া দুষ্কর। বিশ্বসাহিত্য সম্পর্কে ছিল তার অগাধ ধারণা। সমসাময়িককালে তার মতো বড় মাপের লেখক দেখা যায় না। কবিতা, গল্প, উপন্যাস ও কবিতায় তার সৃজনশীলতা অসাধারণ। সাহিত্যের বিভিন্ন শাখায় প্রচৃর কাজ করলেও ভগ্নস্বাস্থ্য উপেক্ষা করে তিনি আরো কাজ করার পরিকল্পনা করেছিলেন। তিনি বলেছিলেন, "মাইকেল সম্পর্কে, বঙ্কিমের উপন্যাস সম্পর্কে আমার লেখার ইচ্ছা আছে। ফররুখ আহমেদ একজন বিরাট লেখক। আমার একটা আক্ষেপ, এত বড় কবি জসীমউদ্দীন, তাঁর ওপর আমি কোনো কাজ করিনি। জীবনানন্দকে নিয়ে আমি যে কাজটা করেছি, মানিক বন্দ্যোপাধ্যায়কে নিয়েও সে রকম কাজ করা আমার উচিত ছিল।" তার আত্মজৈবনিক লেখার মধ্যে বিষাদের সুর পরিলক্ষিত হয়। যে তুলনারহিত সৃজনশক্তির স্বাক্ষর তিনি রেখে গেছেন তার মূল্য জীবদ্দশায় যথাযথভাবে স্বীকৃত হয়নি। স্বীয় বিশ্বাসে রাজনৈতিক ঔদার্যের কারণে তাকে প্রায়শ: রাষ্ট্রীয় উপেক্ষার শিকার হতে হয়েছে।

মান্নান সৈয়দ ছিলে বাংলাদেশের কোন বিশ্ববিদ্যালয়ে প্রথম "পোয়েট ইন রেসিডেন্স"। তাকে স্কলার-ইন-রেসিডেন্স পদমর্যাদায় নিয়োগ করে জাতীয় কবি কাজী নজরুল ইসলামের সংগ্রামী জীবনকে গ্রথিত করে পূর্ণাঙ্গ নজরুলজীবনী রচনার দায়িত্ব দেয়া হয়।

সঠিক অনুচ্ছেদ শিরোনাম কোনটি?
titleA. জীবনানন্দ চর্চা
titleB. গদ্য ভাষা
titleC. কবিতা
titleD. সাহিত্যচর্চা
উত্তর: titleD
পারাবত, জয়ন্তিকা এবং উপবন এক্সপ্রেসে করে এই স্টেশন থেকে সরাসরি ঢাকা গমন করা যায়। এগুলো ছাড়াও কালনী এক্সপ্রেস চলাচল করে ঢাকা-সিলেট রুটে। বন্দর নগরী চট্টগ্রামেও সিলেট রেলওয়ে স্টেশন থেকে ট্রেন চলাচল করে। চট্টগ্রাম-সিলেট রুটে চলাচল করে পাহাড়িকা এক্সপ্রেস। সিলেট রেলওয়ে স্টেশন আখাউড়া-কুলাউড়া-ছাতক লাইনের মাধ্যমে এ বিভাগের সাথে সারা দেশের রেল ব্যবস্থাকে জোরদার করেছে।

সঠিক অনুচ্ছেদ শিরোনাম কোনটি?
titleA. বর্তমান অবস্থা
titleB. ট্রেন পরিষেবা
titleC. শৈলী
titleD. ইতিহাস
উত্তর: titleB
শেষদিকের আনঅর্থোডক্স লো লেফট-আর্ম বোলারদের একজন ছিলেন জনি মার্টিন। নিউ সাউথ ওয়েলস থেকে আগত যে-কোন ক্রিকেটারের তুলনায় বিনোদনধর্মী আক্রমণাত্মক ব্যাটিংয়ের অধিকারী তিনি। প্রত্যেকের কাছেই জনপ্রিয় থাকায় ‘লিটল ফেভ’ ডাকনামে পরিচিতি পান। খেলায় তিনি খুব কমই ভূমিকা রেখেছিলেন। মূলতঃ দলের প্রয়োজনে তিনি অংশ নিতেন।

সঠিক অনুচ্ছেদ শিরোনাম কোনটি?
titleA. দক্ষিণ আফ্রিকার মুখোমুখি
titleB. প্রথম-শ্রেণীর ক্রিকেট
titleC. খেলার ধরন
titleD. ব্যক্তিগত জীবন
উত্তর: titleC
মুতা জর্দানের বালকা এলাকার নিকটবর্তী একটি জনপদ। এই জায়গা থেকে বায়তুল মাকদেসের দূরত্ব মাত্র দুই মানযিল। মুতার যুদ্ধ এখানেই সংঘটিত হয়েছিলো।

রসূলুল্লাহ সাল্লাল্লাহু আলাইহি ওয়া সাল্লামের জীবদ্দশায় মুসলমানরা যেসব যুদ্ধে অংশগ্রহণ করেছিলেন এ যুদ্ধ ছিলো সেসবের মধ্যে সবচেয়ে রক্তক্ষয়ী। এই যুদ্ধই খৃষ্টান অধ্যুষিত দেশসমূহ জয়ের পথ খুলে দেয়। অষ্টম হিজরীর জমাদিউল আউয়াল অর্থাৎ ৬২৯ খ্রিষ্টাব্দ বা সেপ্টেম্বর মাসে এই যুদ্ধ সংঘটিত হয়।

সঠিক অনুচ্ছেদ শিরোনাম কোনটি?
titleA. মুতার যুদ্ধের ঘটনা
titleB. আল্লাহর তলোয়ার
titleC. সেনা নায়কদের শাহাদাত
titleD. মুসলিম বাহিনীর সঙ্কট
উত্তর: titleA
প্রাচীন গ্রিসে দেবতাদের বাসভূমি হিসেবে স্বীকৃত অলিম্পাস পাহাড়ের পাদদেশে গ্রিক দেবতাদের সম্মানার্থে যে খেলাধুলার প্রতিযোগিতা আয়োজন করা হতো তা অলিম্পিক গেমস নামে পরিচিত। খ্রিস্ট-পূর্ব ৭৭৬ অব্দ হতে ৩৯৬ খ্রিষ্টাব্দ সময়কালে এ খেলা প্রচলিত ছিল। পরবর্তীতে ১৮৯৬ সালে ফ্রান্সের ব্যারন পিয়ের দ্য কুবেরত্যাঁ'র উদ্যোগে আধুনিক অলিম্পিক গেমস পুণরায় প্রচলিত হয়।

সঠিক অনুচ্ছেদ শিরোনাম কোনটি?
titleA. বাংলাদেশ অলিম্পিক সংস্থা
titleB. রূপরেখা প্রণয়ন
titleC. অলিম্পিক
titleD. নির্বাহী পরিষদ
উত্তর: titleC
১৪১০ হিজরি (১৯৯০) তিনি মসজিদে নববী এর ইমাম হিসাবে নিযুক্ত হন । ১৪১৭হিজরী (১৯৯৭) অবধি এই পদে অধিষ্ঠিত ছিলেন। তারপরে তাকে অপসারণ করা হয়। পরে তিনি মসজিদে কূবা এবং অন্যান্য মসজিদে ইমাম হিসাবে কয়েক বছর অতিবাহিত করেছিলেন। তারাবিহ নামাজ পড়ানোর জন্য ২০১৫ (১৪৩৬ হিজরি) -তে তাকে মসজিদে নববী তে ইমাম নিযুক্ত করা হয়েছিল।

সঠিক অনুচ্ছেদ শিরোনাম কোনটি?
titleA. শৈশবকাল
titleB. মৃত্যু
titleC. কর্মজীবন
titleD. পড়ালেখা
উত্তর: titleC